Lakersi nadigrali Mavericks
Najučinkovitiji igrač utakmice: Dirk Nowitzki s 26 ubačaja, uz 12 skokova
U posljednjem kolu NBA lige odigrana su četiri susreta. U New Yorku su gostujući LA Clippersi ostvarili svoju četvrtu uzastopnu pobjedu porazivši domaće Knickse s 85-82. Igrač odluke bio je Sam Casell koji je u posljednje dvije minute ubacio tri trice za redom s ukupnim učinkom od 13 koševa. Vodeći strijelac Clippersa, a ujedno i večeri bio je Elton Brand s 25 koševa, uz koje je ostvario i najveći broj skokova na utakmici –12. Kod poraženih Knicksa najveći broj ubačaja imao je Jalen Rose – 23. Susret LA Lakersa i Dallas Mavericksa završio je pobjedom Lakersa rezultatom 102-87. Najveći broj koševa i skokova na utakmici imao je njemački košarkaš Dirk Nowitzki kojem to nije pomoglo da odvede svoju momčad do pobjede. On je naime ubacio 26 koševa te ostvario 12 skokova. Kod Lakersa je ovaj put vodeći strijelac bio Brian Cook s 28 ubačaja, dok je Kobe Bryant zaostao za četiri pogotka postigavši 24 koša. Evo i preostala dva susreta: Detroit Pistonsi su s jednim košem razlike poraženi od Atlanta Hawksa. Konačni rezultat 99-98. Memphis Grizzlies Sacramento Kings 96-104.